|  |
| --- |
| **Hongdu GJ-11** |
|  |
|  |
|  |
| Tipas | Radarams nematomas bepilotis žvalgybinis ir smogiamasis orlaivis |
| Gamintojas | Hongdu Aviation Industry Group |
| Kūrėjas | Shenyang Aircraft Design Institute  Shenyang Aerospace University  Hongdu Aviation Industry Group |
| Gamybos metai | 2019 - |
| Pradėtas naudoti | 2019 m |
| Pagrindiniai naudotojai |  Kinijos Liaudies Respublikos KOP |

**Hongdu GJ-11 Sharp Sword** (kin. 利剑, pinyin: *Lì jiàn*, liet. *Aštrus kardas*) – kiniškas radarams nematomas bepilotis kovinis orlaivis, sukurtas Šenjango aviacijos inžinerijos instituto (angl. Shenyang Aircraft Design Institute (SYADI)), Šenjango aviacijos universiteto (angl. Shenyang Aerospace University (SAU)) ir Hongdu aviacijos grupės (angl. Hongdu Aviation Industry Group Ltd. (HAIG) (mandarinų: 洪都航空工业集团), buvusi Šenjango aviacijos gamykla Nr. 2 (mandarinų: 第二飛機製造廠)) pastangomis. Orlaivis yra radarams nematomiems orlaiviams sukurti skirtos programos AVIC 601-S konkurso vienas nugalėtojų, jį gamina HAIG.

Pirmasis oficialus GJ-11 pristatymas įvyko 2019 m. spalio 1 d. Kinijos Liaudies Respublikos paskelbimo 70-mečio parade Pekine. Parade buvo pristatytas mašinos modelis, kuris savo išvaizda skiriasi nuo anksčiau publikuotų nuotraukų.

Konstrukcija
------------

Apytikrė GJ-11 išvaizda ir dydis
GJ-11 yra kompozitinės konstrukcijos orlaivis, suprojektuotas pagal „skraidančio sparno" principą. Fiuzeliaže yra įrengti du uždari bombų skyriai. Lėktuvas yra varomas vienu turboreaktyviniu varikliu, kurio išmetimo anga yra suprojektuota taip, kad mažintų lėktuvo infraraudonąjį pėdsaką. Skirtingai nuo prototipų, kuriuose buvo montuojami standartiniai WS-13 varikliai su forsažo kamera (kiniška rusiško RD-93 variklio versija), su klasikine išmetimo anga, modelis turi plokščią išmetio angą. Dėl šio sprendimo iš variklio išmetamos karštos dujos yra labiau išsklaidomos, kas prisideda prie orlaivio šiluminio pėdsako mažinimo. Išmetimo angos plokštumas tikriausiai buvo pasiektas pašalinus WS-13 konstrukcijoje esantį papildomą degiklį ir degimo kamerą. Žinoma, jog į orlaivį gali būti montuojami ir kiti kiniškos konstrukcijos varikliai, pavyzdžiui, kiek mažesni ir silpnesni WP-7 arba WP-13. Oro įsiurbimo anga yra virš priekinio aerodinaminio profilio krašto ko išdavoje oro įsiurbimo tunelis yra S formos ir eina išilgai viso fiuzeliažo ir iš viršaus, papildomai uždengdamas pirmos pakopos kompresoriaus mentes, kas tai taip pat prisideda prie orlaivio radaro šiluminio pėdsako mažinimo.

Pirmąjį, 20 minučių trukmės, skrydį GJ-11 atliko 2013 m. lapkričio 21 d. HAIG aerodrome.

Konkreti GJ-11 paskirties nėra viešai skelbiama; numanomos misijos apima oro žvalgybą, ir, galimai, tiksliojo bombardavimo misijas.

Techniniai parametrai
---------------------

|  |  |
| --- | --- |
| Tipas | Radarams nematomas bepilotis žvalgybinis ir smogiamasis orlaivis |
| Ekipažas | 0 |
| Keleivinės vietos |  |
| Ilgis | 11,65 m |
| Aukštis | 3,10 m |
| Sparnų ilgis | 14,00 |
| Sparnų tipas |  |
| Sparnų kampas |  |
| Sparnų plotas |  |
| Tuščioji masė | 6350 kg |
| Pilnoji masė |  |
| Maksimali masė | 20215 kg |
| Variklis (-iai) | 1 x turboreaktyvinis variklis WS-13 |
| Traukos jėga | 56,75 kN; 86,37 kN forsažo režimu |
| Kreiserinis greitis |  |
| Didžiausias greitis | 1000 km/h |
| Mach |  |
| Skrydžio aukštis |  |
| Didžiausias aukštis | 12 500 m |
| Skrydžio nuotolis | 4000 km |
| Kovinis skrydžio nuotolis |  |
| Kilimo greitis |  |
| Kuro atsargos |  |
| krydžio trukmė |  |

Literatūra
----------

* (EN) "AVIC 601-S Sharp Sword", Xinhua
* (EN) Axe, David (21 November 2013). "Now China's Got a Stealthy Killer Drone". *medium.com*.
* (EN) "Cloud Shadow Unmanned Aerial Vehicle (UAV)". *Airforce Technology*. Airforce Technology.
* (EN) Gongji-11 (GJ-11)". *Military Factory*. Military Factory.
* (EN) New Chinese advances in tailless UAV designs revealed Flightglobal.com, May 14, 2013
* (PL) Marcin Strembski, *Nowości defilady w Pekinie*, „Lotnictwo", nr 12 (2019), s. 24-28, ISSN 1732-5323.
* (EN) Wong, Edward. (2013, September 21). "Hacking U.S. Secrets, China Pushes for Drones," *The New York Times*, p.A1

Išnašos
-------

1. ↑  Wong, Edward. (2013, September 21). "Hacking U.S. Secrets, China Pushes for Drones," *The New York Times*, p.A1
2. ↑  "New GJ-11 Stealth Combat Drone With Flying Wing Design Takes Part In China's National Day Parade". *defense world*.
3. ↑  "Cloud Shadow Unmanned Aerial Vehicle (UAV)". *Airforce Technology*. Airforce Technology.
4. ↑  "AVIC 601-S Sharp Sword", Xinhua
5. ↑  New Chinese advances in tailless UAV designs revealed Flightglobal.com, May 14, 2013
6. ↑  Gongji-11 (GJ-11)". *Military Factory*. Military Factory.
7. ↑  Marcin Strembski, *Nowości defilady w Pekinie*, „Lotnictwo", nr 12 (2019), s. 24-28
8. ↑  Axe, David (21 November 2013). "Now China's Got a Stealthy Killer Drone". *medium.com*. war-is-boring. Retrieved 21 November 2013.
9. ↑  Is This China’s First Killer Drone? Wired.com, May 10, 2013